**รายละเอียดการสอบวัดระดับความรู้ภาษาอังกฤษเทียบเคียงกรอบมาตรฐาน CEFR**

**(Oxford Online Placement Test)**

**ศูนย์ภาษา มหาวิทยาลัยราชภัฏนครศรีธรรมราช**

**1. รูปแบบการสอบ**

การสอบ Oxford Online Placement Test ใช้รูปแบบการสอบผ่านระบบเครือข่ายอินเตอร์เน็ต จำนวน 45 ข้อ ระยะเวลาในการทำข้อสอบ 60 นาที โดยรูปแบบข้อสอบแบ่งเป็น 2 ส่วน คือ

1.1 Use of English ผู้เข้าสอบจะต้องตอบคำถามเกี่ยวกับคำศัพท์ รูปแบบประโยค ความเข้าใจในการใช้ภาษา

1.2 Listening ผู้เข้าสอบจะได้ฟังคำถามและการสนทนาสั้นๆ เป็นภาษาอังกฤษ แล้วตอบคำถามจากสิ่งที่ได้ยิน

**2. วันที่สอบ CEFR**

|  |  |  |  |
| --- | --- | --- | --- |
| **วันที่สอบ** | **เวลา** | **รายละเอียด** | **สถานที่** |
| วันพุธที่ 29 สิงหาคม 2561 | 14.00 – 16.00 น. | **-** ลงทะเบียน  **-** เข้าห้องสอบรับฟังคำชี้แจงก่อนการสอบ  **-** สอบวัดระดับภาษาอังกฤษ CEFR | ห้อง 1921 ชั้น 2  อาคาร 19  สำนักวิทยบริการและเทคโนโลยีสารสนเทศ |

**3. หลักฐานที่ต้องนำมาแสดงในการเข้าสอบ**

3.1 กรณีสอบในนามบุคคลภายนอก จะต้องแสดงหลักฐานต่อไปนี้

- บัตรประชาชนตัวจริง หรือใบขับขี่อิเล็กทรอนิกส์ไทยตัวจริง หรือหนังสือเดินทาง (Passport) ตัวจริงที่ยังไม่หมดอายุ

3.2 กรณีสอบในนามคณาจารย์ และบุคลากรของมหาวิทยาลัยราชภัฏนครศรีธรรมราช จะต้องแสดงหลักฐานต่อไปนี้

- บัตรประชาชนตัวจริง หรือใบขับขี่อิเล็กทรอนิกส์ไทยตัวจริง หรือหนังสือเดินทาง (Passport) ตัวจริงที่ยังไม่หมดอายุ

- บัตรประจำตัวคณาจารย์ หรือบุคลากรของสถาบันตัวจริงที่ยังไม่หมดอายุ

3.3 กรณีสอบในนามนักศึกษาของมหาวิทยาลัยราชภัฏนครศรีธรรมราช จะต้องแสดงหลักฐานต่อไปนี้

- บัตรประชาชนตัวจริง หรือใบขับขี่อิเล็กทรอนิกส์ไทยตัวจริง หรือหนังสือเดินทาง (Passport) ตัวจริงที่ยังไม่หมดอายุ

- บัตรประจำตัวนักศึกษาตัวจริงที่ยังไม่หมดอายุ

3.4 กรณีสอบในนามนักศึกษาจากสถาบันอื่น จะต้องแสดงหลักฐานต่อไปนี้

- บัตรประชาชนตัวจริง หรือใบขับขี่อิเล็กทรอนิกส์ไทยตัวจริง หรือหนังสือเดินทาง (Passport) ตัวจริงที่ยังไม่หมดอายุ

- บัตรประจำตัวนักศึกษาตัวจริงที่ยังไม่หมดอายุ

3.5 กรณีผู้สอบที่ต้องใช้อุปกรณ์เสริมพิเศษทางการแพทย์ หรืออุปกรณ์อื่นๆ ที่จำเป็นต่อความบกพร่องทางร่างกาย ไม่ว่าชนิดใดก็ตามทั้งแบบชั่วคราวหรือถาวรระหว่างการสอบ จะต้องแสดงหลักฐานต่อไปนี้

- บัตรประชาชนตัวจริง หรือใบขับขี่อิเล็กทรอนิกส์ไทยตัวจริง หรือหนังสือเดินทาง (Passport) ตัวจริงที่ยังไม่หมดอายุ

- ใบรับรองแพทย์ที่ออกโดยโรงพยาบาลที่ผ่านการรับรองโดยกระทรวงสาธารณสุข (ไม่รวมคลินิก) ตัวจริงที่มีอายุไม่เกิน 30 วัน ซึ่งระบุรายละเอียดความจำเป็นที่ผู้สอบจะต้องใช้อุปกรณ์เสริมพิเศษทางการแพทย์ชนิดนั้นๆ ระหว่างการสอบ

**\*\*\*\*\* บัตรหรือเอกสารที่นำมาแสดงในการเข้าสอบต้องอยู่ในสภาพสมบูรณ์ มีข้อมูลทั้งหมดชัดเจน ไม่เลือน ทั้งนี้ ศูนย์สอบฯ มีสิทธิ์ที่จะปฏิเสธการให้เข้าสอบ ในกรณีที่ผู้สอบแสดงเอกสารข้างต้นไม่ครบถ้วน \*\*\*\*\***

**4. เงื่อนไขในการเข้าห้องสอบ**

4.1 ให้ผู้เข้าสอบแต่งกายให้สุภาพเรียบร้อยตามประเพณีนิยม ทั้งนี้ ไม่อนุญาตให้สวมใส่กางเกงขาสั้น เสื้อยืด รองเท้าแตะ เป็นต้น

สำหรับนักศึกษามหาวิทยาลัยราชภัฏนครศรีธรรมราชแต่งกายชุดนักศึกษาให้ถูกต้องตามระเบียบ

มหาวิทยาลัยราชภัฏนครศรีธรรมราช (เก็บชายเสื้อไว้ในกระโปรง/กางเกง คาดเข็มขัด ติดเข็มและกระดุมของมหาวิทยาลัย สวมรองเท้าหุ้มส้น ห้ามสวมรองเท้าแตะ และรองเท้าแฟชั่น)

4.2 เป็นหน้าที่ของผู้เข้าสอบที่จะต้องทราบวัน เวลา สถานที่สอบ และห้องสอบ

4.3 ผู้เข้าสอบควรไปถึงห้องสอบก่อนเริ่มเวลาสอบไม่น้อยกว่า 30 นาทีเพื่อลงทะเบียน แต่จะเข้าห้องสอบได้ก็ต่อเมื่อได้รับอนุญาตจากหัวหน้าห้องสอบ หรือเจ้าหน้าที่คุมสอบ ผู้ใดที่ไปถึงห้องสอบภายหลังที่การสอบดำเนินการไปแล้ว 15 นาที จะไม่อนุญาตให้เข้าห้องสอบโดยเด็ดขาด

4.4 ห้ามนำตำรา หนังสือ เอกสารอื่นใด กระเป๋าสะพาย กระเป๋าถือ เครื่องบันทึกภาพ เครื่องบันทึกเสียง อุปกรณ์อิเล็กทรอนิกส์ทุกชนิด เข้าไปในห้องสอบโดยเด็ดขาด หากนำเข้าจะถือว่าเจตนากระทำการทุจริต และจะไม่ได้รับการตรวจให้คะแนน ศูนย์ภาษาจะจัดเตรียมตู้ล็อคเกอร์เพื่อเก็บสัมภาระด้านหน้าห้องสอบ ทั้งนี้ กรุณาอย่านำของมีค่ามาในวันสอบเนื่องจากศูนย์ภาษาจะไม่รับผิดชอบกรณีเกิดความสูญหายหรือเสียหายใดๆ ทั้งสิ้น

4.5 หากพบว่าผู้เข้าสอบรายใดไม่มีหลักฐานแสดงตนเข้าห้องสอบตามข้อ 5 หรือพบว่ามีสิ่งของที่ห้ามนำเข้าห้องสอบในระหว่างดำเนินการสอบ ผู้นั้นจะต้องยุติการสอบทันที และจะออกจากห้องสอบได้ต่อเมื่อหมดเวลาทำข้อสอบ รวมทั้งจะไม่ได้รับการตรวจข้อสอบทั้งหมด

**5. การรับผลสอบ**

5.1 ผู้สอบสามารถขอรับผลสอบ CEFR ได้ด้วยตนเองหลังจากสอบเสร็จ 1 วันทำการ ณ ศูนย์ภาษา มหาวิทยาลัยราชภัฏนครศรีธรรมราช โดยนำบัตรประชาชนตัวจริง หรือหนังสือเดินทาง (Passport) มาแสดงตนเพื่อขอรับผลสอบ

5.2 ผู้สอบสามารถแจ้งความจำนงขอรับผลสอบ CEFR ทางไปรษณีย์ได้โดยแจ้งกับเจ้าหน้าที่ศูนย์สอบ โดยตรงในวันสอบ และชำระค่าดำเนินการจัดส่งทางไปรษณีย์ จำนวน 50 บาท หลังจากสอบเสร็จ